**Vi har brug for dit samtykke**

Sundhedsplejen i Vordingborg Kommune tilbyder alle skolebørn undersøgelser af syn, hørelse, højde, vægt og motorik, og sundhedssamtaler på udvalgte klassetrin.

Formålet er at understøtte dit barns sundhedstilstand og trivsel, så dit barns udvikling indenfor sundhed og trivsel understøttes bedst muligt i skolen.

Da den kommunale sundhedspleje er et frivilligt tilbud, skal du som forældre give et skriftligt samtykke til, at dit barn må deltage i sundhedsplejens generelle tilbud, som gælder for hele skoleforløbet. Sundhedsplejens tilbud kan du læse om på Vordingborg Kommunes hjemmeside/sundhedsplejen.

Når dit barn indkaldes til Sundhedsplejens generelle tilbud, vil du altid blive informeret via skolens Intra. På den måde har du mulighed for at kontakte Sundhedsplejen, hvis du har behov for det, inden vi taler med dit barn.

Dit barn vil i løbet af skoletiden blive inviteret til at besvare en række spørgeskemaer, der handler om, hvordan dit barn har det. Der kan i den forbindelse blive indsamlet både almindelige og følsomme personoplysninger.

Ved din underskrift giver du samtykke til, at Sundhedsplejen i Vordingborg Kommune må indsamle og behandle personoplysninger om dit barn. Det vil alene være den kommunale sundhedspleje, der har adgang til dit barns oplysninger.

Oplysningerne kan endvidere i anonymiseret form blive brugt til indsatser på klasse- og skoleniveau. Dit barns skole vil i den forbindelse kunne få udleveret grupperapporter på klasse-, årgangs- og skoleniveau. Derudover kan anonyme data blive brugt til at skabe generel viden om børns sundhed og trivsel i kommunen og kan indgå i forskningsprojekter efter aftale med Sundhedsplejen.

Sundhedsplejen i Vordingborg Kommune indsamler og behandler de personoplysninger, som du og dit barn giver os. Vi indsamler herudover data fra Styrelsen for It og Læring for at kunne placere dit barn i en klasse/skole. Sundhedsplejen vil kunne se tidligere besvarelser, som dit barn har afgivet i løbet af sin skolegang.

Dit samtykke gælder kun for det, som er beskrevet ovenfor. Sundhedsplejersken indhenter et særskilt samtykke til ekstraundersøgelser eller samtaler, hvis der opstår behov for det undervejs i skoleforløbet.

Hvis dit barn skifter til en ny skole udenfor Vordingborg Kommune, vil der altid skulle indhentes nyt samtykke i den nye kommune.

Du kan til enhver tid tilbagekalde dit samtykke (se afsnittet *Retten til at trække samtykke tilbage*).

**Samtykkeerklæring og underskrift**

Elevens navn \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Elevens CPR-nummer \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jeg giver hermed mit samtykke til, at mit barn deltager i Sundhedsplejens generelle

tilbud gældende for hele mit barns skoleforløb i Vordingborg Kommune.

Dato og underskrift:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

RETUR TIL SUNDHEDSPLEJERSKEN PÅ SKOLEN

Venlig hilsen

Sundhedsplejerskens navn:

Tlf.:

Mail:

Dato og underskrift

|  |
| --- |
| **Information om behandling af personoplysninger**  |

VordingborgKommune, Sundhedsplejen, er ansvarlig for de personoplysninger, som vi har modtaget om dit barn.

**Retsgrundlaget for behandling af dit barns personoplysninger**

Retsgrundlaget for behandling af dit barns personoplysninger er bekendtgørelse nr. 526 af 30. maj 2017 om samtykke til behandling af børn og unge ved den kommunale tandpleje og sundhedsplejerske.

**Kategorier af personoplysninger**

Vi behandler almindelige og følsomme personoplysninger om dit barn, inden for de overordnede temaer sundhed og trivsel. Spørgetemaerne vil blive tilpasset den årgang dit barn går på. Du vil inden dit barn besvarer et spørgeskema modtage information om, hvilke konkrete spørgetemaer, som Vordingborg kommunen har valgt at medtage i spørgeskemaet.

Vi behandler endvidere dit barns CPR-nummer.

**Modtagere eller kategorier af modtagere**

Kun efter aftale med Sundhedsplejen i Vordingborg Kommune kan dit barns personoplysninger blive videregivet til forskere og forskningsinstitutioner til brug for forskning om børns sundhed og trivsel.

Dit barns personoplysninger vil blive behandlet af vores databehandlere. Vi har indgået databehandleraftaler med databehandlerne og fører tilsyn med databehandlernes overholdelse af databehandleraftalerne efter gældende regler herom.

**Opbevaring af dit barns personoplysninger**

De personoplysninger, som Vordingborg Kommune indsamler og behandler til brug for sundhedsplejens arbejde er omfattet af sundhedsplejens journaliseringspligt. Oplysningerne vil blive arkiveret eller slettet senest 10 år efter sundhedsplejens seneste optegnelse i dit barns journal.

**Retten til at trække samtykke tilbage**

Du kan til enhver tid tilbagekalde dit samtykke ved at kontakte Sundhedsplejen i Vordingborg Kommune. Tilbagekaldelsen vil have virkning fra det pågældende tidspunkt og ændrer derfor ikke på lovligheden af den behandling, der allerede måtte være foretaget.

**Dine rettigheder**

Du har ret til at få indsigt i de oplysninger, som vi behandler om dit barn, samt at få urigtige oplysninger om dit barn rettet. I særlige tilfælde har du ret til at gøre indsigelse mod vores lovlige behandling af dit barns personoplysning, at få slettet oplysninger om dit barn, at få behandlingen af dit barns personoplysninger begrænset, samt at modtage oplysningerne i et struktureret, almindeligt anvendt og maskinlæsbart format.

Du kan læse mere om dine rettigheder i Datatilsynets vejledning om de registreredes rettigheder, som du finder på [www.datatilsynet.dk](http://www.datatilsynet.dk).

Du har mulighed for at klage til Datatilsynet over behandlingen af personoplysningerne. Du finder Datatilsynets kontaktoplysninger på [www.datatilsynet.dk](https://www.datatilsynet.dk).

Du kan finde reglerne om behandling af personoplysninger i databeskyttelsesforordningen på [www.eur-lex.europa.eu](http://eur-lex.europa.u/legal-content/DA/TXT/PDF/?uri=CELEX:32016R0679&from=DA) og databeskyttelsesloven på [www.retsinformation.dk](http://www.retsinformation.dk).

**Kontaktoplysninger på databeskyttelsesrådgiveren**

Hvis du har spørgsmål til vores behandling af personoplysninger, er du altid velkommen til at kontakte vores databeskyttelsesrådgiver. Kontaktoplysninger kan findes på Vordingborg Kommunes hjemmeside www.vordingborg.dk/databeskyttelse

**Du finder vores kontaktoplysninger her:**

Vordingborg Kommune

Sundhedsplejen

Sankelmarksvej 10 A, 4760 Vordingborg

CVR-nr.: 29189676

Telefon: 51808745 / 29658275

Mail sundhedsplejen@vordingborg.dk